wickkiey/tamil-wikipedia-markdown huggingface dataset:
# மாதவபுரம்


**மாதவபுரம்** என்பது ஒரு சிறிய கிராமம் ஆகும். இந்தக்கிராமம் தமிழ்நாட்டின், தஞ்சாவூர் மாவட்டம், கும்பகோணம் தாலுக்காவில் அமைந்துள்ளது.  

## விளக்கப்படங்கள்
மாதவபுரத்தில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 138 ஆண்கள்-67 மற்றும் பெண்கள்- 71 உள்ளனர்.. எழுத்தறிவு விகிதம் 83% ஆக இருந்தது.
# ஜாபர் ஆலம்



**ஜாபர் ஆலம்** (*Zafar Alam*) என்பவர் சமாஜ்வாதி கட்சியைச் சேர்ந்த இந்திய அரசியல்வாதி ஆவார். அலிகார் தொகுதியிலிருந்து 2012 உத்தரப்பிரதேச சட்டசபைத் தேர்தலைத் தொடர்ந்து அவர் சட்டமன்ற உறுப்பினராகப் பணியாற்றினார்.  

பாரதீய ஜனதா கட்சியின் சஞ்சீத் ராஜாவிடம் 2017 உத்தரப்பிரதேச சட்டமன்றத் தேர்தலில் அவர் தனது இடத்தை இழந்தார்.
# அலிகார் சட்டமன்றத் தொகுதி


**அலிகார் சட்டமன்றத் தொகுதி** (*Aligarh Assembly constituency*) என்பது இந்தியாவில் உத்திரப் பிரதேச மாநிலத்தின் அலிகார் மாவட்டத்தில் உள்ள ஒரு சட்டமன்ற தொகுதியாகும். 2017 சட்டமன்றத் தேர்தலில் வாக்காளர் சரிபார்க்கும் காகித தணிக்கை சோதனை வசதியுடன் கூடிய வாக்குப்பதிவு இயந்திரத்தில் சட்டமன்ற தேர்தல் நடைபெற்ற தொகுதிகளில் இதுவும் ஒன்று.  

## சட்டமன்ற உறுப்பினர்கள்
| 1957 | ஆனந்த ராம் வர்மா | இந்திய தேசிய காங்கிரசு |
| --- | --- | --- |
| 1962 | அப்துல் பாசிர் கான் | இந்தியக் குடியரசுக் கட்சி |
| 1967 | இந்திர பால் சிங் | பாரதிய ஜனசங்கம் |
| 1969 | அகமது லூட் கான் | இந்திய தேசிய காங்கிரசு |
| 1974 | இந்திர பால் சிங் | பாரதிய ஜனசங்கம் |
| 1977 | மொசி அலி பேக் | ஜனதா கட்சி |
| 1980 | குவாசா கலீம் | மதச்சார்பற்ற ஜனதா கட்சி |
| 1985 | பால்தேவ் சிங் | இந்திய தேசிய காங்கிரசு |
| 1989 | கிருஷ்ணா குமார் நவான் | பாரதிய ஜனதா கட்சி |
| 1991 |  |  |
| 1993 |  |  |
| 1996 | அப்துல் கலிக் | சமாஜ்வாதி கட்சி |
| 2002 | விவேக் பன்சால் | இந்திய தேசிய காங்கிரசு |
| 2007 | ஜமீர் உல்லா | சமாஜ்வாதி கட்சி |
| 2012 | ஜாபர் ஆலம் |  |
| 2017 | சஞ்சீவ் ராஜா | பாரதிய ஜனதா கட்சி |
| 2022 | முக்தா ராஜா | } |

### 2022
# இனாம் அசூர்

இந்தியா, தமிழ்நாடு, தஞ்சாவூர் மாவட்டத்தில் கும்பகோணம்   தாலுகாவில் இனாம் அசூர் என்ற கிராமம் உள்ளது.  

## விளக்கப்படங்கள்
இனாம் அசூரில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை-519 ஆண்கள்- 248 மற்றும் பெண்கள்- 271 . பாலின விகிதம்  1093  உள்ளது. கல்வியறிவு விகிதம்  78.51 ஆக இருந்தது.
# ஜகன் பிரசாத் கார்க்



**ஜகன் பிரசாத் கார்க்**(*Jagan Prasad Garg*) ஒரு இந்திய அரசியல்வாதியாவார். இவர் உத்தரப் பிரதேச மாநிலத்தின் 13, 14, 15 மற்றும் 16 ஆவது சட்டசபையில் பாரதி ஜனதா கட்சியின் உறுப்பினராக உள்ளார். இவர் ஆக்ரா கிழக்குத் தொகுதியில் பிரதிநிதித்துவப்படுத்தினார்.  

## ஆரம்ப வாழ்க்கை மற்றும் கல்வி
ஜகன் பிரசாத் கார்க் இந்தியாவின் ஆக்ராவில் 1952 இல் பிறந்த சரந்தியில் பிறந்தார். ஆக்ரா கல்லூரியில் இளங்கலைப் பட்டப்படிப்பை நிறைவு செய்தார். அரசியலில் சேருவதற்கு முன், ஒரு தொழில் முனைவோராக இருந்தார்.  

## அரசியல் வாழ்க்கை
1998 ல் நடைபெற்ற இடைத்தேர்தலில் தொகுதியில் அறிமுகமாகாத ஜகன் பிரசாத் கார்க் முதல் முறையாக சட்டமன்ற உறுப்பினராகத் தேர்ந்தெடுக்கப்பட்டா. பின்னர் ஆக்ரா கிழக்குச் சட்டமன்ற தொகுதியிலிருந்து போட்டியிட்டார். தற்போது பாரதிய ஜனதா கட்சி சார்பில் ஆக்ரா தொகுதியை பிரதிநிதித்துவப்படுத்துகிறார்.  

## சர்ச்சை
26 அக்டோபர் 2017 அன்று, சிவன் கோயிலை இடித்துவிட்டு தாஜ்மஹால் கட்டப்பட்டதாக தான் நம்புவதாக செய்தியாளர்களிடம் கார்க் கூறியது சர்ச்சையை ஏற்படுத்தியது.  

## பதவி
| 01 | 1998 | 2002 | 13வது சட்டமன்ற உறுப்பினர் |  |
| --- | --- | --- | --- | --- |
| 02 | 2002 | 2007 | 14வது சட்டமன்ற உறுப்பினர் |  |
| 03 | 2007 | 2012 | 15வது சட்டமன்ற உறுப்பினர் |  |
| 04 | 2012 | 2017 | 16வது சட்டமன்ற உறுப்பினர் | } |
# மருத்துவக்குடி

** இந்தியா,தமிழ்நாடு,தஞ்சாவூர் மாவட்டத்தில் பாபநாசம் தாலுக்காவில் மருத்துவக்குடி என்ற கிராமம் உள்ளது.  **  

## விளக்கப்படங்கள்
மருத்துவக்குடியில் 2001- மக்கள் தொகை கணக்கெடுப்பின்படி, ஒரு மொத்த மக்கள் தொகை- 796, ஆண்கள்- 389  மற்றும்  பெண்கள்-407 உள்ளனர். பாலின விகிதம்  1046. கல்வியறிவு விகிதம்  65.86 ஆக உள்ளது.
# தேன்கூடு



**தேன்கூடு** என்பது தேனீக்களால் கட்டப்பட்ட அறுகோண முள்ளந்தண்டு மெழுகு செல்கள் ஆகும்.  

தேனீ வளர்ப்பவர்கள் தேன் அறுவடை செய்ய முழு தேன்கூடுகளை அகற்றலாம். தேனீக்கள் 1&nbsp;lb 454 கி மெழுகு உற்பத்தி செய்ய 8.4&nbsp;lb (3.8&nbsp;kg) அளவு தேனை உட்கொள்கிறது.  

## பொருளாதார நோக்கம்
இதன் பொருளாதார நோக்கம் என்னவென்றால் தேனை அறுவடை செய்த பிறகு மெழுகினை அதன் கூட்டிலேயே வைப்பதுதான். தேன்கூட்டிலிருந்து தேன் அறுவடை செய்யும்போது அதனை நடுவண் விலகு விசை இயந்திரத்தில் சுற்றும் போது தேனின் வடிவமைப்பின் அடிப்படையில் பழுதுபடாமல் பார்த்துக்கொள்ள வேண்டும். தேன்கூடு சிறிது கலைந்துவிட்டாலும் அதன் மெழுகு வேறு உபயோகத்திற்குப் பயன்படுகிறது. அவற்றுள் அறுகோண வடிவத்துடன் தேன் கூட்டின் அடித்தளத்தின் தாள்களை உருவாக்குவதற்கும், இவ்வகை தாள்கள் தேனீக்களை சிறிதளவு முயற்சியிலேயே கூடு கட்டுவதற்கு ஏதுவாகப் பயன்படுகிறது. மற்றும் வேலைக்காரத்தேனீக்கள் செல் தளங்களின் அறுகோண வடிவமானது பெரிய ட்ரோன் செல்களை உருவாக்குவதிலிருந்து தடுக்கிறது.  

## தேனடை
புதிய தேனடை சில சமயங்களில் விற்கப்படுகிறது அல்லது தேன் அப்படியே சமையலில் பயன்படுத்தப்படுகிறது. குறிப்பாக தேன் ரொட்டியின் மேல் பரவலாக தேய்ப்பதற்குப் பயன்படுத்தப்படுகிறது அல்லது சமையலில் இனிப்பானாக பயன்படுத்தப்படுகிறது. கலங்களில் புழுக்கூடுகள் பொதிந்து இருப்பதாலும் மற்றும் தேனீ வளர்ப்பவர்களின் கால் தடமறிதல் காரணமாகவும் தேனடை காலப்போக்கில் இருண்டதாக மாறுகின்றன. பல குளவிகள், குறிப்பாக பொலிஸ்டினா மற்றும் வெஸ்பீனா, மெழுகுக்கு பதிலாக காகிதத்தில் செய்யப்பட்ட அறுகோண முலாம் பூசப்பட்ட தேன் கூடுகளை உருவாக்குகின்றன; சில இனங்களில் (ப்ரைகிஸ்ட்ரா மெலிஃபிகா போன்றவை) தேனானது தேன் கூட்டில் சேமித்து வைக்கப்பட்டு, தொழில்நுட்ப ரீதியாக ஒரு காகித தேன்கூட்டை உருவாக்குகிறது. இருப்பினும், "தேன்கூடு" என்ற வார்த்தை பெரும்பாலும் அத்தகைய கட்டமைப்புகளுக்கு பயன்படுத்தப்படாது. தேனீக்கள் தேன் கூடுகளை ஒவ்வொரு பகுப்பின் மேலிருந்து உருவாக்கத் தொடங்குகிறது. ஒரு செல் தேன் நிரப்பப்பட்டால், தேனீக்கள் அதை மெழுகுடன் மூடிவிடுகின்றது.  

## அறுகோண வடிவம்

<div></div>  

தேன்கூளங்கள் வேறு எந்த வடிவத்தை விடவும், அறுகோண வடிவத்திலே செய்யப்படுகின்றன என்பதற்கான இரண்டு சாத்தியமான விளக்கங்கள் உள்ளன. முதலாவதாக, அறுகோண ஓடானது சமஅளவு அளவிலான செல்களுடன் (கண்ணறை அல்லது கலத்தின்) ஒரு பகிர்வை உருவாக்குகிறது. அதே நேரத்தில் கலத்தின் மொத்த சுற்றளவையும் குறைக்கிறது. .எனவே, ஒரு அறுகோண அமைப்பு குறிப்பிட்ட அளவுக்குள்ளான கலங்களை உருவாக்க மிகக் குறைந்த பொருள் பயன்படுத்தி குறிப்பிட்ட கனஅளவிற்குள் கலங்களின் அணிக்கோவையை உருவாக்குகிறது. இதனைப்பற்றி ஜான் ப்ரொஸிக் என்பவரும் தோமஸ் ஹேல்ஸ் என்பவரும் தெளிவாக நிரூபித்துள்ளனர். மேலும் ஒவ்வொரு தனித்தனி தேனீக்களும் கலங்களை இணைப்பதாலும் இவ்வகை வடிவம் கிடைக்கிறது. கலங்களின் (செல்களின்) வடிவமானது இரண்டு எதிர்முக அமைப்புள்ள தேன்கூடு அடுக்குகள் ஒன்றோடொன்று கூடி, மூடப்பட்ட முனைகளின் ஒவ்வொரு பக்கமும் எதிர்முக கலங்கள் மூலம் பகிர்ந்து கொள்ளப்பட்டு அமைகின்றது.  

<div></div>  

அரசித் தேனீக்காக வெலைக்கரத் தேனீகள் செம்புள்ளியுடன் ஐந்து மூலைகள் உள்ள ஒழுங்கற்ற வெட்டுமுகம் உள்ள பெரிய தேன்கூட்டைக் கட்டுகின்றன.  

## காட்சிமேடை


## மேலும்படிக்க
உலோ.செந்தமிழ்க்கோதை,தேன்கூட்டின் வடிவமைப்பு, மக்கள் அறிவியல் இலக்கியம் நோக்கும் போக்கும், நியூ செஞ்சுரி பத்தக நிறுவனம், அம்பத்தூர் சிட்கோ தொழிற்பேட்டை, அம்பத்தூர்.
# கம்புள் கோழி


**கம்புள் கோழி**, **சம்புக்கோழி** அல்லது **கானாங்கோழி** (*white-breasted waterhen*, *Amaurornis phoenicurus*) என்பது நீர்க்கோழி இனப்பறவை ஆகும். இப்பறவை இந்தியத் துணைக்கண்டத்திலும், தெற்காசியா முழுக்கப் பரவலாகவும் காணப்படுகிறது. இப்பறவையின் உடல் சாம்பல் நிறத்தில் இருக்கும். ஆனால் முகமும், நெஞ்சும் வெண்மையாக இருக்கும். இப்பறவைகள் சதுப்பு நிலங்களில் கோரைகளை ஒட்டி குளம், குட்டைகளில் காணப்படும். இவை மற்ற நீர்க்கோழிகளை விட சற்றே துணிச்சலானவை. திறந்த சதுப்பு நிலங்களில் அல்லது பரபரப்பான சாலைகளுக்கு அருகில் உள்ள வடிகால்களில் வாலை நிமிர்த்துக்கொண்டு மெதுவாக அடியெடுத்து வைப்பதை அடிக்கடி காணலாம். இவை பெரும்பாலும் அமைதியானவை என்றாலும் இனப்பெருக்க காலத்தில், முதல் மழைக்குப் பிறகு, உரத்தக் குரலில் அடிக்கடி மீண்டும் மீண்டும் ஒலி எழுப்பம்.  

## வாழ்விடம்
இதன் இனப்பெருக்க வசிப்பிடங்கள் தென்இந்தியா, பிலிப்பீன்சு மற்றும் இந்தோனேசியா ஆகிய நாடுகளிலும்  
பாக்கித்தான், மாலைதீவுகள், இந்தியா, வங்காளதேசம், மற்றும் இலங்கை ஆகிய நாடுகளிலிருந்து தெற்காசியா முழுவதும் உள்ளது. இவை சமவெளிப்பகுதிகளில் அதிகம் காணப்படுகின்றன. ஆனால் கேரளாவிலும், நைனிடாலிலும் (1300 மீ) மற்றும் உயரமான மலைகளிலும் (1500 மீ) அறியப்படுகின்றன. இப்பறவைகள் குறுகிய தூரம் மட்டுமே பயணித்து புதிய இடங்களில் குடியேறுகின்றன. ராகடா என்னும் எரிமலை தீவில் முதன் முதலில் இப்பறவைகள் குடியேறி புதிய இடங்களை தோற்றுவித்தன. இவை பெரும்பாலும் நன்னீர் அருகே காணப்பட்டாலும், நன்னீர் கிடைக்காத போது உவர்ப்பான நீரிலும் காணப்படுகிறது.  

## இயல்பு மற்றும் சூழலியல்

இந்த பறவைகள் நீர்நிலைகளின் விளிம்பில் முக்கியமாக நிலத்தில் தன் மேய்ச்சல் தேடும் பணியை மேற்கொள்வதால் பொதுவாக தனியாகவோ அல்லது இணையாகவோ காணப்படுகின்றன. குறைந்த நிலத்தினை வளர்ச்சி உள்ள நிலங்களில் சில சமயங்களில் ஏறுகின்ற வழக்கம் உடையது. இதன் வால் நடக்கும் போது மேல்நோக்கி நிற்கும் மற்றும் மெதுவாக குலுங்கும். இவை தங்கள் அலகினால் மண் மற்றும் நீரினை தோண்டி ஆராய்ந்து தனக்கு வேண்டிய உணவினை தேடும். மேலும் இவை உணவினை பார்வையால் தேடி எடுத்துக்கொள்ளும். இவை சில சமயங்களில் ஆழமான நீரில் காட்டுக்கோழி பறவை போல் இரை தேடி உண்ணும்.  

## இனப்பெருக்கக்காலம்
இவற்றின் இனப்பெருக்கக் காலம் பெரும்பாலும் சூன் முதல் அக்டோபர் வரை இருக்கும் ஆனால் உள்நாட்டில் மாறுபடும். தரையில் உள்ள சதுப்பு தாழ்நிலத்தில் ஒரு உலர்ந்த இடத்தில் கூடு கட்டும். ஆறு முதல் ஏழு முட்டைகளை அதில் இடும். வளைந்த தன் வாய்ப்பகுதியை வைத்து உணவினை சிறிது சிறிதாக கடிக்கும். முட்டைகள் 19 நாட்களில் குஞ்சு பொரித்து விடும். ஆண் நீர்க்கோழி மற்றும் பெண் நீர்க்கோழி இரண்டும் சேர்ந்து முட்டைகளை அடைகாத்து குஞ்சுகளைப் பராமரிக்கும். எதிரிகளிடம் இருந்து பாதுகாத்துக்கொள்வதற்காக அடிக்கடி குஞ்சுகள் நீரில் மூழ்கி எழும். முழுவளர்ச்சி அடைந்த கோழி, அடைகாக்க ஓர் பறவைக்கூண்டு அமைத்துக்கொண்டு அதில் இளைப்பாறும்.
# பலராம் நதி



**பலராம் நதி** *(Balaram River)* என்பது குசராத் மாநிலத்தின் பனாசுகாண்டா மாவட்டத்தில் பாய்கின்ற ஒரு நதியாகும். தண்டிவாடா அணைக்கு 14 கிலோமீட்டர் முன்பாக பனசு ஆற்றுடன் இது கலக்கிறது. பலராம் நதிக்கரையில் பலராம் அரண்மனை அமைந்துள்ளது . இந்த நதியை சூழ்ந்துள்ள சுற்றுப்புறம் முழுவதும் பலராம் அம்பாசி வனவிலங்கு சரணாலயம் என்ற பெயரால் அழைக்கப்படுகிறது.  

பலராம் கோவிலும் இந்த நதியின் கரையிலே அமைந்துள்ளது.
# பாதர் ஆறு



**பாதார் நதி** *(Bhadar River)* மேற்கு இந்திய மாநிலமான குசராத்தில் சௌராட்டிர தீபகற்பத்தில் பாய்கின்ற ஓர் ஆறாகும். தோன்றிய இடத்திலிருந்து யசுதான் நகரம் வழியாக தெற்கு நோக்கிப் பய்ந்து பின்னர் தென்மேற்கில் திரும்பி போர்பந்தருக்கு அருகில் அரபிக் கடலில் கலக்கும் வரை பொதுவாக மேற்கு நோக்கிப் பாய்கிறது . பாதார் நதியின் மொத்த நீர்ப்பாசன பகுதி 7,094 சதுர கிலோமீட்டர் (2,739 சதுர மைல்) ஆகும் .  
2, 38,000,000 கன மீட்டர் கொள்ளவு கொண்ட பாதார்- I , 49,000,000 கன மீட்டர் கொள்ளவு கொண்ட பாதார்- I I என்ற இரண்டு நீர்த்தேக்கங்களை பாதார் ஆறு தன்னகப்படுத்தியுள்ளது.
# கலுபார் நதி



**கலுபார் நதி** *(Kalubhar River)* மேற்கு இந்திய மாநிலமான குசராத்தில் கத்தியவார் தீபகற்பத்தில் பாய்கின்ற ஓர் ஆறாகும். அம்ரேலி மாவட்டத்தில் இருக்கும் பாப்ரா தாலுக்காவிலுள்ள காரியானா கிராமத்தில் தோன்றி கிழக்கு நோக்கிப் பாய்ந்து காம்பத் வளைகுடாவில் கலக்கிறது. இதன் வடிநிலப்பகுதி 94 கிலோமீட்டர் நீளம் கொண்டதாகும். கலுபார் நதியின் மொத்த நீர்ப்பாசன பகுதி 1965 சதுர கிலோமீட்டர் (2,739 சதுர மைல்) ஆகும். இந்த ஆற்றின் கழிமுகப்பகுதியில் சிலசமயங்களில் இது சன்பாரி நதி என்ற பெயரால் அழைக்கப்படுகிறது.
# சிறிய மகல்லோவே நதியின் மேற்கு கிளை

**சிறிய மகல்லோவே நதியின் மேற்கு கிளை** (*West Branch of the Little Magalloway River*) என்பது ஐக்கிய அமெரிக்காவில் வடக்கு நியூ ஆம்ப்சயர் மற்றும் அமெரிக்காவின் வடமேற்கு மேய்னில் அமைந்துள்ள 8.5 கி.மீ. (5.3 மைல்) நீளம் கொண்ட ஆறு ஆகும். இது மேய்ன் மற்றும் நியூ ஆம்ப்சயரின் ஆண்ட்ரோஸ்கோகின் ஆற்றின் ஓடை வடிகாலாக அமைந்ததே சிறிய மகல்லோவே நதியின் கிளையாகும்.  

மேற்கு கிளையானது நியூ ஆம்ப்சயரில் பிட்சுபர்கில் உள்ள ஸ்டப் குளத்தில் இருந்து (கடல் மட்டத்திலிருந்து 3,480 அடி உயரத்தில்) தோன்றுகிறது. இது பிட்ஸ்பர்க்கில் உள்ள உயரமான மலையான ஸ்டப் மலையின் வடகிழக்கின் அமைந்துள்ள 3,627 அடி பள்ளத்தாக்கிற்கு அருகே உள்ளது. இந்த சிற்றோடை ஸ்டப் மலையின் வடக்கே 1.5 மைல் தூரத்தில் 1,200 அடி நீளமுள்ள ஓடையாக ஓடுகிறது. பின்னர் கிழக்கு நோக்கித் திரும்பி, மேய்னில் நுழைந்து, மற்றொரு இறக்கத்தில் அஜிஸ்கோஹாஸ் ஏரியிலிருந்து வரும் ஓடையுடன் 700 அடிக்கு முன்னர் சிறிய மகல்லோவே சேர்கிறது.
# தோல் கிருமி நீக்கம்

**தோல் கிருமி நீக்கம்** (Skin disinfection) என்பது கிருமிநாசினிகளை பயன்படுத்தி தோலின்மீதுள்ள கிருமிகள் அல்லது நுண்ணுயிரிகளின் அளவைக் குறைக்கும் செயலாகும். நோயாளியின் தோல் மற்றும் உடல்நல பராமரிப்பு வழங்குநர்களின் கைகளை கிருமிநாசினிகளை பயன்படுத்தி தோல் கிருமி நீக்கம் செய்வது அறுவைசிகிச்சையின் ஒரு முக்கியமான பகுதியாகும்.  

1840 களில் இக்னாஸ் செம்மல்விஸ் சுகாதார பராமரிப்பு / மருத்துவத்துறையில் இதன் முக்கியத்துவத்தை எடுத்துரைத்தார்.
# மாநில நெடுஞ்சாலை 71 ஏ (தமிழ்நாடு)


**தமிழ்நாடு மாநில நெடுஞ்சாலை 71 ஏ**(*State Highway 71A (Tamil Nadu)*) (எஸ் எச் -71 ஏ) என்பது தமிழ்நாடு அரசின் நெடுஞ்சாலைத் துறையால் பராமரிக்கப்படும் ஒரு மாநில நெடுஞ்சாலை ஆகும். இது தமிழ்நாட்டின் அம்மாச்சத்திரம் வழியாக மணப்பாறை]யை துவரங்குறிச்சியுடன் இணைக்கிறது.  

## வழி
இந்த சாலையின் மொத்த நீளம் 28.00 கிலோமீட்டர்கள் (17.40 மைல்) ஆகும். மணப்பாறை – துவரங்குறிச்சியில் இருந்து அம்மாசத்திரம் வழியாக இந்த வழி உள்ளது.  

## இத்னையும் பார்க்க
- [தமிழ்நாடு மாநில நெடுஞ்சாலைகள்
# ரங்கநாத் மிஸ்ரா



**இரங்கநாத் மிஸ்ரா ** *(Ranganath Mishra)* எம்.ஏ., எல்.எல்.எம் (25 நவம்பர் 1926 - 13 செப்டம்பர் 2012) இந்தியாவின் 21 ஆவது தலைமை நீதிபதி<nowiki/>யாக, 1990 செப்டம்பர் 25 முதல் 24 நவம்பர் வரை பணியாற்றினார். இவர் இந்தியாவின் தேசிய மனித உரிமைகள் ஆணை<nowiki/>யத்தின் முதல் தலைவராகவும் இருந்தார். 1998 முதல் 2004 வரை காங்கிரஸ் கட்சியிலிருந்து மேலவையில் நாடாளுமன்ற உறுப்பினராகவும் தேர்ந்தெடுக்கப்பட்டார்.  

## இளமைக் காலம்
இரங்கநாத் மிஸ்ரா நவம்பர் 25, 1926 அன்று ஒடிசாவில் பானபூரில் பிறந்தார்.இவர் ஓர் ஒரியா கவிஞராகவும் அரசியல்வாதியாகவும் இருந்தார். உயர்நிலைப் பள்ளிப்படிப்பை பானபூரில் படித்தார். மேலும் உயா்கல்வியை பி.எம். கல்விக்கழகத்திலும், பின்னா் இராவென்சா கல்லூரியிலும் அலகாபாத் பல்கலைக்கழகத்திலும் பயின்றாா்.  

## சட்டத் தொழில்
இவர் 18 செப்டம்பா் 1950 முதல் கட்டாக்கில் உள்ள ஒடிசா உயர்நீதி மன்றத்தில் முறைப்படி பதிவு செய்துகொண்டு தனது வழக்கறிஞா் தொழிலை மேற்கொண்டார். இவர் 1969 வழக்கறிஞா் தொழில் பயிற்சி பெற்றாா். 1969 ஆம் ஆண்டுக்கு பிறகு ஒடிசா உயர்நீதி மன்றத்தில் நிரந்தர நீதிபதியாக நியமிக்கப்பட்ட பட்டாா். பின்னா் 1980 நவம்பர் 6 ஆம் தேதி முதல் 16 ஜனவரி 1981 வரை அவர் ஒடிசா உயர் நீதிமன்றத்தின் தலைமை நீதிபதியாக நியமிக்கப்பட்டார். 1981 ஆம் ஆண்டு ஜனவரி மாதம் 16 ஆம் தேதி ஒடிசா உயர் நீதிமன்றத்தின் நிரந்தர தலைமை நீதிபதியாகவும் பணிபுாிந்தாா். 1983 ஆம் ஆண்டில் அவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். அதற்கு பின்னா் 1990 செப்டம்பர் 25 இல் இந்திய உச்ச நீதிமன்றத்தின் தலைமை நீதிபதியாகவும் தேர்ந்தெடுக்கப்பட்டார். 1991 நவம்பர் 24 அன்று ஓய்வு பெற்றார்.  

## ஒய்வு மற்றும் இறப்பு
இவர் 1992 ஆம் ஆண்டு முதல் அனைத்து இந்தியா ஆண்கள் சாரணியா் சங்கத்தின் தலைமைச் சாரணராக பணியாற்றினார். 1993 இல் தேசிய மனித உரிமைகள் ஆணையத்தின் முதல் தலைவராகத் தேர்ந்தெடுக்கப்பட்டார். 1998 முதல் 2004 வரை அவர் சோனியா காந்தி தலைமையிலான காங்கிரஸ் கட்சியிலிருந்து மேலவை உறுப்பினராகத் தேர்ந்தெடுக்கப்பட்டார்.  

நீண்ட காலத்திற்கு நோய்வாய்பட்டிருந்த பிறகு, இரங்கநாத் மிஸ்ரா புவனேசுவரத்தில் ஒரு தனியார் மருத்துவமனையில் 2012 செப்டம்பர் 13 அன்று இறந்தார்.  

## இதனையும் காண்க
- இந்தியத் தலைமை நீதிபதிகளின் பட்டியல்
# தேசிய நெடுஞ்சாலை 381எ (இந்தியா)


**மாநில நெடுஞ்சாலை 381எ**(*National Highway 381A*) என்பது தென்னிந்தியாவில் ஈரோடு நகரம் வழியாக சங்ககிரி அருகே தேசிய நெடுஞ்சாலை-544 உடன் வெள்ளக்கோவில் அருகே தேசிய நெடுஞ்சாலை-81ஐ இணைக்கும் ஒரு இடைவழி நெடுஞ்சாலை ஆகும். 381ஏ வெள்ளக்கோயில், மேட்டுப்பாளையம், அய்யம்பாளையம், சுகந்தசாமிபாளையம் எழுமாத்தூர், மொடக்குறிச்சி, தண்ணீர்பந்தல், சக்திநகர் (ஈரோடு), பள்ளிபாளையம், வெப்படை, படைவீடு மற்றும் சங்கைவீடு ஆகியவற்றை இணைக்கிறது.  

## வழித்தடம்
இந்த நெடுஞ்சாலை வெள்ளக்கோயில், முத்தூர், மொடக்குறிச்சி, ஈரோடு, பள்ளிபாளையம் வழியாக சங்ககிரிக்கு 71.6 கி.மீ நீளம் செல்லக்கூடியது.  

## முக்கிய சந்திப்புகள்
- தேசிய நெடுஞ்சாலை-81, வெள்ளக்கோயில்
- வெளி வட்டச்சாலை, லக்காபுரம்
- மாநில நெடுஞ்சாலை 84, சோலார், ஈரோடு
- மாநில நெடுஞ்சாலை 83எ, மூலப்பாளையம், ஈரோடு
- மாநில நெடுஞ்சாலை 96, தந்தை பெரியார் அரசு மருத்துவமனை, ஈரோடு
- மாநில நெடுஞ்சாலை 15, மத்திய பேருந்து நிலையம், ஈரோடு
- தேசிய நெடுஞ்சாலை-544எச் (பழைய எஸ்எச்-20), ஈரோடு
- மாநில நெடுஞ்சாலை 79, பள்ளிபாளையம்
- மாநில நெடுஞ்சாலை 198, பள்ளிபாளையம்
- தேசிய நெடுஞ்சாலை-544 , சங்ககிரி
# மாநில நெடுஞ்சாலை 83 ஏ (தமிழ்நாடு)


**மாநில நெடுஞ்சாலை 83A** (*State Highway 83A (Tamil Nadu*) அல்லது **எஸ்.எச்-83A** (SH-83A) என்பது இந்தியாவில் தமிழ்நாடு மாநிலத்தின ஈரோடு மாவட்டத்தில் ஈரோடு மற்றும் திருப்பூர் மாவட்டத்தில் தாராபுரம் பகுதிகளை இணைக்கும் நெடுஞ்சாலை ஆகும்.  

## வழித்தடம்
இந்த நெடுஞ்சாலை அவல்பூந்துறை, அரச்சலூர், நத்தக்காடையூர், காங்கேயம், ஊதியூர் வழியாக 78 கி.மீ. நீளம் வரை செல்கிறது.  

## முக்கிய சந்திப்புகள்
- தேசிய நெடுஞ்சாலை என் எச்-81, காங்கேயம்
- மாநில நெடுஞ்சாலை 172, காங்கேயம்
- மாநில நெடுஞ்சாலை 37, தாராபுரம்
- மாநில நெடுஞ்சாலை 21, தாராபுரம்
- மாநில நெடுஞ்சாலை 97, தாராபுரம்
- மாநில நெடுஞ்சாலை 83, தாராபுரம்

## மாவட்டம்
இந்த சாலை இருப்பது பின்வரும் 2 மாவட்டங்களில்:  

1. ஈரோடு மாவட்டம்: 30.6 கி.மீ
1. திருப்பூர் மாவட்டம்: 47.2 கி.மீ

## மொத்த தூரம்
இதன் நீளம் மொத்தம் 77.8 கிலோமீட்டர்கள்.
# மணிப்பள்ளி நாராயண ராவ் வெங்கடாச்சலய்யா


**எம். என். வெங்கடாச்சலய்யா **(Manepalli Narayanarao Venkatachaliah) (25 அக்டோபர் 1929 அன்று பிறந்தார்) இந்தியாவின் 25 ஆவது தலைமை நீதிபதியாகப் பதவி வகித்தாா். 1929 ஆம் ஆண்டு அக்டோபர் மாதம் 25 ஆம் ஆண்டு பிறந்தார். இந்தியாவின் தலைைமை நீதிபதியாக 1993 ஆம் ஆண்டு முதல் 1994 ஆம் ஆண்டு வரை பதவியில் இருந்தார். தற்போது நவீன குருகுலமாகக் கருதப்படும் சத்குரு சிறீ சத்ய சாய் உயா் கல்வி நிறுவனத்தில் (நிகா்நிலை பல்கலைகழகம்) வேந்தராக பணியாற்றி வருகிறார். இந்த நிறுவனத்தின் ஆசிாியா் - மாணவர் ஒருங்கிணைப்பு, ஒருங்கிணைந்த கல்விமுறையின் பின்னணியில் உருவாக்கப்பட்டது. இது முக்கியமாக அறிவு, பண்பாடு, உடல், சேவை மற்றும் பக்தி ஆகிய ஐந்து புலங்களை உள்ளடக்கியது.  இந்தியாவின் தேசிய மற்றும் கலாசார மதிப்புகளை மீட்கும் முயற்சியில் ஈடுபடக்கூடிய, தேசிய மதிப்பீடுகளை மீளப்பெறும் அறக்கட்டளையின் ஆலோசனைக் குழு 2008 ஆம் ஆண்டில் உருவாக்கப்பட்டது.  

அறிவியல் துறையில் இளநிலை பட்டமும் மைசூர் பல்கலைக்கழகத்தில் சட்டப் பாடத்தில் இளநிலைப் பட்டமும் பெற்றார். 1951 ஆம் ஆண்டு சட்டத் துறையில் முறைப்படி பயிற்சி பெறத் தாெடங்கினாா். நவம்பர் 6, 1975 ஆம் ஆண்டு நவம்பர் மாதத்தில் கர்நாடக உயர் நீதிமன்றத்தின் நிரந்தர நீதிபதியாக நியமிக்கப்பட்டார் . அக்டோபர் 5, 1987 அன்று இந்திய உச்ச நீதிமன்றத்தின் நீதிபதியாக உயர்த்தப்பட்டார். கடைசியாக, இவர் இந்தியாவின் 25 ஆவது தலைமை நீதிபாதியாக 12 ஜனவாி 1993 இல் நியமிக்கப்பட்டாா். பின்பு அப்பதவியிலிருந்து 24 அக்டோபா் 1994 இல் ஒய்வு பெற்றாா்.  

பணி ஓய்வுக்குப் பின்னர் 2003- ஆம் ஆண்டில் ஆட்சி மாற்றத்திற்கான மாற்று மையத்தின் துவக்கத்திற்கான ஆதரவு உட்பட, ஊழல் எதிர்ப்பு மற்றும் மனித உரிமைகள் பிரச்சினைகள் பற்றி இவர் தொடர்ந்து பணியாற்றி வருகிறார்..  

1996-1998 ஆம் ஆண்டு காலகட்டங்களில் தேசிய மனித உரிமைகள் ஆணையத்தின் தலைவராக பணியாற்றினாா். 2000 ஆம் ஆண்டில் அரசியலமைப்பை மறுபரிசீலனை செய்யக் கூடிய தேசிய ஆணையத்திற்கு தலைமை தாங்கினார்..  

தற்போது இவர் பிரசாந்த் நிலையத்திலுள்ள சிறீ சத்யா உயா்கல்வி கற்றல் நிறுவனத்தில், வேந்தராக பணியாற்றுகிறார்.  

## விருதுகள்
- பத்ம விபூசண் - இந்தியாவின் இரண்டாவது உயர்ந்த குடிமகன் விருது, 2004-ல் இந்திய குடியரசுத் தலைவரால் வழங்கப்பட்டது
- டாக்டர் ஆப் லேட்டர்ஸ் (கௌனீஸ் கொஸ்ஸா) - புதுவைப் பல்கலைக்கழகம்

- சட்டங்களின் முனைவா் (LL.D) - மணிபல் பல்கலைக்கழகம்
- கௌரவ முனைவர் பட்டம், இராணி சென்னம்மா பல்கலைக்கழகம், பெல்காம்,
# தேசிய நெடுஞ்சாலை 102 (இந்தியா)



**தேசிய நெடுஞ்சாலை 102** *(National Highway 102)* இந்தியாவிலுள்ள தேசிய நெடுஞ்சாலைகளுள் ஒரு குறுகிய சாலையாகும். மணிப்பூர் மாநிலத் தலைநகரான இம்பால் முதல் மியான்மர் எல்லைப்புறத்தில் உள்ள மோரே வரை .நீளம் கொண்டது.இந்நெடுஞ்சாலை இந்தியா-மியான்மர்-தாய்லாந்து முத்தரப்பு நெடுஞ்சாலையுடன் இணைக்கப்பட உள்ளது.  
## இதனையும் காண்க
- இந்தியா-மியான்மர்-தாய்லாந்து முத்தரப்பு நெடுஞ்சாலை
# தேசிய நெடுஞ்சாலை 202 (இந்தியா)



**தேசிய நெடுஞ்சாலை 202** (*National Highway 202*) என்பது இந்தியாவின் தேசிய நெடுஞ்சாலை ஆகும். இது மோகோக்சுங்கையும் இம்பாலையும் இணைத்து  460 கி.மீ. (290 மைல்) செல்லக்கூடியது.  
| என் எச்202 | மோகோக்சுங் மற்றும் இம்பால் | 460 கி. மீ | (என் எச்155)என் எச்2 மோகோக்சுங், துயென்சாங், சம்ஃபூரி, மெல்லூரி அருகே, (என் எச்150) ஜெசாமி, உக்ருள், என் எச்2  இம்பால் அருகே | } |
| --- | --- | --- | --- | --- |
# மாவட்ட கால்நடை பண்ணை (ஒசூர்)

**மாவட்ட கால்நடை பண்ணை, ஒசூர்** (அல்லது **ஒசூர் கால்நடை பண்ணை**), தமிழ்நாடின், கிருஷ்ணகிரி மாவட்டம், ஒசூரின், மத்திகிரியில் உள்ளது. இந்தப் பண்ணை 1,641.41 ஏக்கர் பரப்பளவில் உள்ளது.  

இங்கு ஜெர்சி மாடுகள், ஜெர்சி கலப்பினம், ஹோல்ஸ்டீன் பிரசியன் கலப்பினம், சிவப்பு சிந்தி, காங்கேயம் ஆகிய மாட்டினங்களும், மேச்சேரி செம்மறி, திருச்சி கருப்பு செம்மறி போன்ற செம்மறி ஆடுகளும், கொடி ஆடு, தலைச்சேரி போன்ற வெள்ளாட்டு இனங்களும், லார்ஜ் ஒயிட் யார்க்‌ஷயர் வெண் பன்றி இனமும், கத்தியவார், தூய இனம் ஆகிய குதிரை இனங்களும், கிரிராஜா, அசில், வெள்ளை லெக்கார்ன் ஆகிய கோழி இனங்களும், வான்கோழிகள் ஆகியவை வளர்ப்பு மற்றும் இனப்பெருக்கம் செய்யப்படுகின்றன.  

## வரலாறு
ஓசூரில் உள்ள கால்நடை பண்ணை 1824ஆம் ஆண்டு குதிரை வளர்ப்பு மற்றும் இனப்பெருக்கம் செய்யவும் பிரித்தானிய அரசாங்கத்தால் நிறுவப்பட்டது. இந்த பண்ணை செப்டம்பர் 1924 அன்று மதராஸ் அரசாங்கத்திடம் இருந்து வேளாண்மைத்துறையிடம் கால்நடை இனப்பெருக்க நிலையமாக ஒப்படைக்கப்பட்டது. பின் இந்த பண்ணை மதராஸ் பொது கால்நடைத்துறையிடம் 1938-39 முதல் ஒப்படைக்கப்பட்டது அதனுடன் இணைந்து இந்திய பாலூட்டி விலங்கினங்களை பராமரிப்பின் தரத்தின் மற்றும் அடிப்படை கால்நடை இனப்பெருக்க ஆய்வு மையமாகவும் பின் இது மறுவடிவமைக்கப்பட்டு கால்நடை ஆய்வு மையமாகக் மாற்றி அமைக்கப்பட்டது. பின் இது கால்நடை பண்ணையாகவும் அதைத்தொடர்ந்து இது சீரமைக்கப்பட்டு கால்நடை ஆய்வு மையமாக முதலாம் சனவரி 1970யில் மாற்றப்பட்டது. இங்கு தமிழகரசு குழிப்பந்தாட்ட மைதானம் அமைக்க ஆலோசனை செய்துள்ளது. இந்த பண்ணை ஆசியாக் கண்டத்தில் உள்ள மிகப்பெரிய பண்ணைகளில் ஒன்று ஆகும்.  

## கால்நடைப்பண்ணையில் உள்ள பிரிவுகள்
1640.42 ஏக்கர் நிலப்பரப்பில் உள்ள இப்பண்ணையில் 12 பிரிவுகள் உள்ளன அவை:  
1. மாட்டுப்பண்ணை
1. கோழிப்பண்ணை
1. செம்மறி ஆட்டுப்பண்ணை
1. பன்றிப்பண்ணை
1. கிடாரிப்பண்ணை
1. பால்ப்பண்ணை
1. மருத்துவமனை
1. உறைவிந்து உற்பத்தி நிலையம்
1. புல்வெளிப் பிரிவு
1. தீவனப் புல் உற்பத்திப் பிரிவு
1. பட்டறைப் பிரிவு
1. காளை மற்றும் குதிரைகள் பண்ணை
# வார்டு எண் .21, கொல்கத்தா மாநகராட்சி

**உட்பிரிவு எண் 21, கொல்கத்தா மாநகராட்சி ** (Ward No. 21, Kolkata Municipal Corporation) கொல்கத்தா மாநகராட்சி ஆணையத்தின் ஒரு நிர்வாக பிரிவு ஆகும். இந்தியாவின் மேற்குவங்காள மாநிலத்தில் உள்ள வடக்கு கொல்கத்தாவின் புறநகர் பகுதிகளான இயோராபாகன் மற்றும் மலபாரா பகுதிகள் இதில் உள்ளடங்கியுள்ளன.  

வடக்கில் நிம்தலா காட் தெருவுக்குச் செல்லும் துறைமுகப் பொறுப்புக்கழக சாலை, கிழக்கில் பைசுனாப் சரண் செட் தெருவு மற்றும் இயதுலால் மல்லிக் சாலை; தெற்கில் காளிகிருட்டிணா தாகூர் தெரு, தர்பநாராயண் தாகூர் தெரு மற்றும் ஊக்ளி ஆற்றங்கரைக்கு செல்லும் துறைமுகப் பொறுப்புக்கழக சாலை, மேற்கில் ஊக்ளி ஆறு ஆகியன இவ்வுட்பிரிவுக்கு எல்லைகளாக உள்ளன.  

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, கொல்கத்தா நகராட்சி ஆணையத்தின் உட்பிரிவு எண். 21 இன் மொத்த மக்கள் தொகை 21,187 ஆக இருந்தது. இதில் 13,127 (62%) ஆண்கள் மற்றும் 8,060 (38%) பெண்கள் இருந்தனர். 6 வயதுக்குட்பட்ட சிறுவர்கள் எண்னிக்கை 1,295 ஆகும். கல்வியறிவு பெற்றவர்களின் மொத்த எண்ணிக்கை 16,016 ஆக இருந்தது. மக்கள் தொகையில் இது 78.12% ஆகும்.  

## மேற்கோள்
# எம். யோகநாதன்



**மாரிமுத்து யோகநாதன்** (M. Yoganathan) (1969 ஆம் ஆண்டு பிறந்தவர்) இந்திய சுற்றுச்சூழல் ஆர்வலர்களில் பிரபலமாக உள்ள மரம் நடும் மனிதர் ஆவார். அவர் கடந்த 25 ஆண்டுகளில் 1 லட்சம் மரங்களை நட்டுள்ளார். அவர் கோயம்புத்தூர் தமிழ்நாடு அரசுப் போக்குவரத்துக் கழகப் பேருந்து நடத்துனராகப் பணியாற்றி வருகிறார்.  

# வாழ்க்கை
அவர் இளம் வயதிலேயே கோத்தகிரி வனப்பகுதிகளில் உள்ள மரங்களின் கீழ் அமர்ந்து கவிதைகள் எழுதும் பழக்கம் கொண்டவர். மரங்களை வெட்டுவதற்கு எதிராக, சட்ட விரோதமாக மரம் வெட்டும் தொழிலில் ஈடுபட்டிருந்த கும்பலுடன் அவர் சண்டையிட்டார்.  
கோயம்புத்தூரில் உள்ள மருதமலை-காந்திபுரம் சாலையில் இயங்கும் எஸ் -26 பேருந்தில் தமிழக அரசின் பேருந்து நடத்துனராகப் பணியாற்றி வருகிறார். பள்ளிக் குழந்தைகள் மற்றும் கல்லூரி மாணவர்களுடன் இணைந்து மரங்களை வெட்டுவதனால் வரும் ஆபத்துகளைப் பற்றிய விழிப்புணர்வை ஏற்படுத்தி வருகிறார் . அவர் மரங்கள் அறக்கட்டளையில் (Tree Trust) உறுப்பினராக உள்ளார். அவர் மரக்கன்றுகளை வாங்குவதற்கும் குழந்தைகளுக்கு கல்வி கொடுப்பதற்கும் தனது மாத சம்பளத்தில் 40% பயன்படுத்துகிறார். தமிழ்நாட்டில் மலையேற்றம் மூலமாக மட்டும் அவர் 1,20,000 மரங்களை நட்டுள்ளார்.  

## விருதுகள்
- தமிழ்நாட்டின் சுற்றுச்சூழல் சேவை வீரர் விருது அவருக்கு வழங்கப்பட்டது .
- CNN-IBN இன் உண்மையான கதாநாயகன் விருது வழங்கப்பட்டது.
# ரிச்சர்டு நெட்டைக்காலி


**ரிச்சர்டு நெட்டைக்காலி** (Richard's pipit - *ஆந்தசு ரிச்சர்டி*) என்பது ஒரு நடுத்தர அளவுள்ள, (மரத்தை) அடையும் பாசரீன் வகைப் பறவை ஆகும். இவை வட ஆசியப்பகுதிகளின் திறந்த புல்வெளிகளில் இனப்பெருக்கம் செய்கின்றன. இவை இங்கிருந்து இந்தியத் துணைக்கண்டம் மற்றும் தென்கிழக்கு ஆசியப்பகுதிகளுக்கு நீண்ட தூரம் வலசை போகின்றன.  

## களக்குறிப்புகள்
நெட்டைக்காலிகளில் பெரியவை இவை. இவற்றின் உடல் நீளம் 17 முதல் 20 செ. மீ. நீளமும் எடை 25 முதல் 36 கிராம் வரை இருக்கும். பெரும்பாலும் நிமிர்ந்து நிற்கும் வழக்கமுடைய மெல்லிய பறவை இந்த பறவை, தொந்தரவு செய்யப்படும் போது இறக்கைகளை ஆழமாக அடித்து எழும்பி, அதிக உயரத்துக்குச் செல்லும் தன்மையுடையன.  

### உடல் தோற்றம்
- நீண்ட, மஞ்சள் பழுப்பு நிறக் கால்கள், தெளிவான புருவக்கோடு (குறிப்பாக, கண்ணிற்குப் பின்புறம்), பூங்குருவியைப் போன்ற தோற்றம்;
- நன்றான கோடுகளுடைய மேல் பாகங்கள் மற்றும் மார்பு, நீளமான பருத்த அலகு
- நீளமான பின்புறம் மற்றும் வளைந்த நகம்

### வாழிடம்
வயல்கள், ஈர நிலங்கள், புல்வெளிகள், ஏரிகளை ஒட்டிய கரைப்பகுதிகள்  

## வெளியிணைப்புகள்
- 
-
# பர்ஜர் நோய்


# பர்ஜர் நோய்
இது இளைஞர்களிடம் உண்டாகும் சிறுதமனி அழற்சி நோய் ஆகும் . இதனால் பல சமயங்களில் குருதி ஓட்டம் பாதிக்கப்பட்டு ஆறாத புண் உண்டாகும் . புகையிலை பிடிப்போர், புகையிலை பயன்படுத்துவோர் ஆகியோரிடம் இந்நோய் காணப்படுகிறது . இந்நோய் பெரும்பாலும் கால்களில் உள்ள சிறுதமனியைப் பாதிக்கிறது.  

## நோயின் தன்மை
முதலில் சிரை அலர்ஜியால் மேல்புறத்தில் கசிவு உண்டாகும். அந்த இடத்தில் தோல் சிவப்பாகவும், தொட்டால் வலியுடனும் இருக்கும். மிகக் குளிராக இருக்கும்போது விரல் முதலில் வெண்மை நிறமாகவும், பின்னர் நீல நிறமாகவும், இறுதியில் சிவப்பாகவும் மாறும். நடக்கும் போது பாதத்தில் வலி உண்டாகும். சிறிது ஓய்வு எடுத்ததால் வலி குறைவும். இந்நோயினால் பாதிக்கப்பட்ட தசையில் வலி அதிகம் இராது. ஏனெனில் இது கணுக்காலுக்கு மேலே உள்ள பெரிய தமனியை அதிகம் பாதிப்பது இல்லை. சில நேரங்களில் இந்நோய் கைகளை பாதிப்பதுண்டு .  

## அறிகுறி
பாதங்களில் மிகைச் சிவப்பாக இருக்கும். தொடை, முழங்கால் கீழ்ப்பள்ளத் தமனிகளில் உள்ள சிறு தமனிகளில் நாடித்துடிப்பு இராது.  

## மருத்துவம்
இந்நோயின் போது புகையிலையை எந்த வடிவிலும் பயன்படுத்தக்கூடாது.  

பகுப்பு கரூர் மாவட்ட ஆசிரியர்கள் எழுதிய கட்டுரை
# எஸ். ராஜேந்திர பாபு



**எஸ். ராஜேந்திர பாபு ** (*S. Rajendra Babu*) என்பவர் இந்தியாவின் 34 வது தலைமை நீதிபதியாக பதவி வகித்தாா். இவர் இந்தியாவின் தேசிய மனித உரிமைகள் ஆணையத்தின் தலைவராகவும் பணியாற்றினார்.  

## வாழ்க்கை வரலாறு
எஸ். ராஜேந்திர பாபு, பெங்களூரில் 1939 ஆம் ஆண்டு சூன் 1 அன்று பிறந்தார். கர்நாடக பல்கலைக்கழகத்தின் கீழ் உள்ள பெல்காம் ராஜா ராஜ் லகாமகெளதா சட்டக் கல்லூரியில் இருந்து தனது இளங்கலை சட்டப் பட்டத்தைப் பெற்றாா்.  

## தொழில் வாழ்க்கை
1988 ஆம் ஆண்டு பிப்ரவரி மாதம் கர்நாடக உயர்நீதி மன்றத்தின் நிரந்தர நீதிபதியாக நியமிக்கப்பட்டார். இவர் 1997 ஆம் ஆண்டு செப்டம்பர் 25 ஆம் நாள் இந்திய உச்ச நீதிமன்றத்தின் நீதிபதியாக நியமிக்கப்பட்டார். 2004 ஆம் ஆண்டு மே 2 அன்று உச்சநீதி மன்றத்தின் மூத்த துணை நீதிபதியாக இருந்த நீதிபதி வி. நா. கரே இந்தியாவின் தலைமை நீதிபதியாகப் பதவியேற்றார். இவரது பதவிக்காலம் ஒரு மாதத்திற்கும் குறைவானது ஆகும். இவர் 2004 ஆம் ஆண்டு சூன் 01 அன்று தனது 65 வது பிறந்தநாளில் ஓய்வு பெற்றார்.  

உச்ச நீதிமன்றத்தில் அவரது பதவிக்காலத்தில், பாபு உரிமையியல் சட்டம், குற்றவியல் சட்டம், அரசியலமைப்பு சட்டம், சுற்றுச்சூழல் சட்டம், வரி விதிப்பு, கார்ப்பரேட் சட்டம் மற்றும் அறிவுசார் சொத்து கருத்தகள் சார்ந்த வழக்குகளில் பல தரப்பு தீர்ப்புகளை வழங்கினார். இந்திரா காந்தியின் படுகொலைக்குப் பின்னர், சீக்கியர்களுக்கு எதிரான கலவரம் தொடர்பான வழக்கில் பாபு கும்பல் உளவியலைப் பகுப்பாய்வு செய்தார். இவர் 1986 ஆம் ஆண்டு இசுலாமிய (விவாகரத்து உரிமைகள் பாதுகாப்பு) சட்டத்தின் விதிகளால் வழங்கப்பட்டுள்ள வசதிகளையும் விளக்கினார்.  

2007 ஏப்ரல் 2 ஆம் தேதி தேசிய மனித உரிமைகள் ஆணையத்தின் ஐந்தாவது தலைவராகப் பதவியேற்றார். இந்தப் பதவியில் 2009 ஆம் ஆண்டு மே 31 வரை பதவி வகித்தார்.  

## நீதித்துறைப் பணிக்காலத்திற்குப் பிந்தைய காலம்
பாபு தற்போது இந்திய அறிவியல் பல்கலைக்கழகத்தின் தேசிய சட்டப் பள்ளியில் ஐசிஐசிஐ தலைவராக (பேராசிரியர்) உள்ளார். வேதாந்தாவில் அதிக ஆர்வமாக உள்ளவா். பாபு 25 ஆண்டுகளுக்கும் மேலாக  சமூக நலப் பணிக்காக பயிற்சியளித்து வருகிறார். அதுமட்டுமின்றி சர்வதேச செவிலியர் சேவை சங்கத்தின் தலைவராக உள்ளார்.  

## மரியாதை
2005 ஆம் ஆண்டில் கர்நாடகா பல்கலைக் கழகம் இவரது கல்வி மற்றும் சேவையைக் கருத்தில் கொண்டு கௌரவ முனைவர் பட்டம் வழங்கியது.  

## ஆதாரங்கள்

## வெளி இணைப்பு

- Official Website of The National Human Rights Commission of India
# படிகவியல் மீளாய்வுகள்


**படிகவியல் மீளாய்வுகள்** (*Crystallography Reviews*) என்பது மூன்று மாதங்களுக்கு ஒருமுறை வெளியிடப்படும் ஒரு காலாண்டு ஆங்கில மொழி அறிவியல் ஆய்விதழ் ஆகும். படிகவியலுடன் தொடர்புடைய மூலக்கூறு, படிக அமைப்பு மற்றும் பண்புகள் பற்றிய அனைத்து அம்சங்களையும் பற்றிய ஆய்வுக்கட்டுரைகள் சக அறிவியல் ஆய்வாளர்களால் மீளாய்வு செய்யப்பட்டு இவ்விதழில் வெளியிடப்படுகின்றன. டெய்லர் மற்றும் பிரான்சிசு என்ற பன்னாட்டு புத்தக நிறுவனம் இவ்விதழை அச்சிட்டு வெளியிடுகிறது. மான்செசுட்டர் பல்கலைக்கழகத்தைச் சேர்ந்த இயான். ஆர். எலிவெல் இதன் தலைமைப் பத்திரிகையாசிரியராகச் செயல்படுகிறார்.  

## சுருக்கமும் அட்டவணைப்படுத்தலும்
படிகவியல் மீளாய்வுகள் பத்திரிகை சுருக்கப்பட்டும் குறியிடப்பட்டும் உள்ளது.  

- வேதியியல் சுருக்கங்கள் சேவை/வேதியியல் சுருக்கங்கள் சேவை மூலக்குறியீடு
- விரிவாக்கப்பட்ட அறிவியல் மேற்கோள் குறியீடு
- இசுகோபசு என்ற அறிவியல் சுருக்கம் மற்றும் மேற்கோள் தரவுத்தளம்

செய்தி இதழ் மேற்கோள் அறிக்கைகளின்படி, படிகவியல் மீளாய்வுகள் பத்திரிகையின் படி 2020 ஆம் ஆண்டின் தாக்க காரணி மதிப்பு 2.467 என்பதாக இருந்தது.
# முதுகு துடுப்பு

**முதுகுத் துடுப்பு** (*dorsal fin*) என்பது கடல் வாழ் உயிாினங்கள் மற்றும் நன்னீாில் வாழக் கூடிய முதுகெலும்புள்ள உயிாினங்களுக்கு முதுகுப்புறத்தில் காணக்கூடிய துடுப்பாகும். இவை பொதுவாக அனைத்து மீன்களுக்கும், பெரு மீன்களுக்கும் (திமிங்கலம், ஓங்கில்(டால்பின்), கடற்பன்றி) மற்றும் அழிந்து போன உயிாினமான இத்தியோசாரஸ் ஆகியவற்றில் காணப்படுகின்றன. மீனினத்தைப் பொறுத்து ஒன்று அல்லது இரண்டு துடுப்புகள் உள்ளன.  
வனவிலங்கு உயிாியலாளர்கள் தனிப்பட்ட புனைப்பெயர்களையும் அவற்றின் வடிவத்தைப் பொறுத்தும் அவை பெரு மீன்களில் எங்கிருந்து உருவாகின்றது என்று அவர்கள் கண்டறிந்தனர்.  
எலும்பு அல்லது குருத்தெலும்பானது முதுகுத் துடுப்பின் அடிப்பகுதியை தாங்கும் விதமாக அமைந்துள்ளது. இதற்கு பெயர் டொிஜியோபோரஸ் ஆகும்.  

## பணிகள்
முதுகுத் துடுப்பின் முக்கிய பணியே விலங்கு சுழலும் போது அதன் நிலைத் தன்மையை உறுதிப்படுத்துவதற்கும் மற்றும் திடீரென விலங்கு திரும்புவதற்கும் பயன்படுகிறது. சில சிற்றினங்கள் வேறு வகைகளிலும் பயன்படுத்திக் கொள்கின்றன. சூாிய மீன்கள் முதுகுத் துடுப்பை நீரைத் தள்ளுவதற்குப் பயன்படுத்துகிறது. கெளிற்று மீன்கள் முதுகுத் துடுப்பை வைத்து தமது இரையைச் சுற்றி வளைத்து வேட்டையாடுகின்றன. சில மீன்கள் முதுகுத் துடுப்பை தன் பாதுகாப்புக்காக பயன்படுத்துகின்றன, அத்துடுப்பில், முட்களும் விசமும் உள்ளன. எடுத்துக்காட்டாக, முட்கள் உள்ள நாய் மீன் மற்றும் போர்ட ஜக்சன் சுறாவிற்கு முதுகுத் துடுப்பில் முட்கள் உள்ளன. இவை விசத்தை சுரக்கக் கூடிய தன்மை கொண்டவை.  

பில்மீன்களின் முதுகுத் துடுப்பு முக்கியமானது. சூரை மீன், கானாங்கெளுத்தி மற்றும் சாம்ராய்டு மீன்களைப் போன்று பில்மீன் நீாில் நீந்தும் போது தன் முதுகுத் துடுப்பை உடல் பள்ளத்திற்குள் உள்வாங்கிக் கொள்கிறது.  

## அமைப்பு
முதுகுத் துடுப்பானது, மையம் நோக்கியது மற்றும் இணையில்லாதது என வகைப்படுத்தப் படுகிறது. இவ்வகையானது முதுகின் நடுக்கோட்டுப் பகுதியில் சில நீர் வாழ் முதுகெலும்புள்ளவைகளுக்கு அமைந்துள்ளது. டிலோஸ்ட் மீனின் முட்டைக்குள் கரு வளர்ச்சியின் போது தோலுக்கிடையே வால் துடுப்பு மடிப்புக்குள் இருந்து முதுகுத் துடுப்பு வளர்கிறது. முதல் பகுதியானது கீழ்த்தோல் துடுப்பாரை, இது லெபிடோடிரைசியா எனப்படுகிறது. மற்றும் இரண்டாம் பகுதியானது, உள்எலும்பின் அடிப்பாக சதைப்பகுதியோடு இணைந்துள்ளது.
# ஐ இ டி - 1136 (ஐ ஆர் - 644 - ஆர் பி - 28) (நெல்)


**ஐ இ டி - 1136 (ஐ ஆர் - 644 - ஆர் பி - 28)** (*IET-1136 (IR-644-RP-28*) என்பது; 1978 ஆம் ஆண்டு அறிமுகப்படுத்தப்பட்ட, புதிய, மத்தியகால, மற்றும் நீண்டகால நெல் வகையாகும். சூலை - ஆகத்து மாதம் வரையிலான முன்சம்பா பட்டத்திற்கு ஏற்றதாக கருதப்படும் இது, 130 - 145 நாட்களில் அறுவடைக்கு வரக்கூடியது.  

ஐ ஆர் - 8/2 (*IR-8/2*), பி 589 ஏ - 4 - 18/2 (*B589A-4-18)/2*), மற்றும் டி (என்) 1 (*T(N)1*) போன்ற மூன்று நெல் இரகங்களை ஒன்றிணைத்து உருவாக்கப்பட்ட இந்நெல் வகை, நடுத்தர, கடற்கரை மற்றும் செம்புரை மண் எனப்படும் , குறுமண் போன்ற நிலப்பகுதிகளில் நன்கு வளரக்கூடியது.  

குட்டைப் பயிராக வளரக்கூடிய இந்த நெற்பயிரின் தானியமணிகள், நீண்டு தடித்தும், இதன் அரிசி சமைக்க தரமாக இருப்பதாகவும் கூறப்படுகிறது. மேலும், ஒரு எக்டேருக்கு 4800 - 5100 (*48-51 Q/ha*) கிலோவரை மகசூல் தரவல்ல இந்நெல் இரகம், வடஇந்தியப் பகுதியான மேற்கு வங்க மாநிலத்தில் பெரும்பான்மையாக பயிரிடப்படுகின்றது.
# ஏ. எம். எச். நாசீம்

**ஏ. எம். எச். நாசீம்** (*A. M. H. Nazeem*) என்பவர் இந்தியாவின் ஒன்றிய ஆட்சிப்பகுதியான<font color="#0645ad"> </font> புதுச்சேரியைச் சேர்ந்த முன்னாள் சட்டமன்ற உறுப்பினர் ஆவார். இவர் புதுச்சேரியின் காரைக்கால் மாவட்டத்தைச் சேர்ந்த அரசியல்வாதி ஆவார். திராவிட முன்னேற்றக் கழகத்தைச் சேர்ந்த காரைக்கால் தெற்கு சட்டமன்றத் தொகுதி உறுப்பினராகவும் இருந்துள்ளார். இவர் புதுச்சேரியின் முன்னாள் சுகாதார அமைச்சர் மற்றும் எதிர்க்கட்சி தலைவர் ஆகிய பதவிகளை வகித்துள்ளார். நாசீம் காரைக்கால் வடக்கு சட்டமன்றத் தொகுதியில் நான்கு முறையும், காரைக்கால் தெற்கு சட்டமன்றத் தொகுதியில் இரண்டு முறையும் சட்டமன்ற உறுப்பினராகப் பதவி வகித்துள்ள நாசிம் 2014ஆம் ஆண்டு புதுச்சேரி மக்களவைத் தொகுதியின் திமுக வேட்பாளராக அறிவிக்கப்பட்டார்.  

## அரசியல் வாழ்க்கை
நாசீமின் அரசியல் வாழ்க்கை 1983ஆம் ஆண்டு தொடங்கியது. காரைக்கால் வடக்கு தொகுதியிலிருந்து 1991, 1996, 2001 மற்றும் 2006 ஆகிய ஆண்டுகளில் நடைபெற்ற புதுச்சேரி சட்டமன்றத்திற்கான தேர்தல்களில் சட்டமன்ற உறுப்பினராகத் தேர்ந்தெடுக்கப்பட்டார். 1996ஆம் ஆண்டு திமுக ஆட்சியிலிருந்தபோது சுகாதாரத்துறை அமைச்சரானார். 2006-ஆம் ஆண்டில் எதிர்க்கட்சித் தலைவராக இருந்தார். 2011-ல் புதிதாக உருவாக்கப்பட்ட காரைக்கால் தெற்கு தொகுதியில் போட்டியிட்டு வி. கே. கணபதியைக் கிட்டத்தட்ட 1500 வாக்குகள் வித்தியாசத்தில் தோற்கடித்து மீண்டும் சட்டமன்ற உறுப்பினர் ஆனார் நாசீம். 2016 தேர்தலில் கே. ஏ. யு. அசனாவிடம் 20 வாக்குகள் வித்தியாசத்தில் தோல்வியடைந்தார். 2021 தேர்தலில், நாசீம் தனது போட்டியாளரான கே. ஏ. யு. அசனாவைத் தோற்கடித்தார்.  

## தனிப்பட்ட தகவல்
நாசீமின் தந்தை பெயர் அமீது மரைக்காயர் என்பவராவார். தாயார் நபிசா உம்மாள். இவருக்கு நுக்மன் செய்யது என்ற மகனும், நஜிலா மார்ச்சியானா என்ற மகளும் உள்ளனர். இவர்களுடன் நாடிம் காரைக்காலில் வசித்துவருகின்றார்.
# வீரனரசன்பேட்டை



**வீரனரசன்பேட்டை** (*Veeranarasanpettai*) என்பது இந்தியாவின் தமிழ்நாட்டில் தஞ்சாவூர் மாவட்டத்தில் பூதலூர் வட்டத்தில் உள்ள ஒரு கிராமம் ஆகும்.  

## மக்கள் தொகை புள்ளி விவரங்கள்
2011 ஆம் ஆண்டு மக்கள்தொகை கணக்கெடுப்பின்படி, வீரநரசன்பேட்டை கிராமத்தில் 828 பேர் உள்ளனர், இதில் 414 பேர் ஆண்கள், 414 பேர் பெண்கள்.  

வீரனரசன்பேட்டை கிராமத்தில் 0-6 வயதுடைய குழந்தைகளின் மக்கள் தொகை 94 ஆகும், இது கிராமத்தின் மொத்த மக்கள் தொகையில் 11.35% ஆகும். வீரனரசன்பேட்டை கிராமத்தின் சராசரி பாலின விகிதம் 1000 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி வீரனரசன்பேட்டையில் குழந்தை பாலின விகிதம் 843 ஆகும், இது தமிழ்நாட்டின் சராசரியான 943 ஐ விட குறைவு.  

வீரனரசன்பேட்டை கிராமம் தமிழ்நாட்டை விட குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், வீரனரசன்பேட்டை கிராமத்தின் கல்வியறிவு விகிதம் 79.29% ஆக இருந்தது, இது தமிழ்நாட்டின் கல்வியறிவு விகிதமான 80.09% ஐ விடக் குறைவு ஆகும். வீரனரசன்பேட்டையில் ஆண்களின் கல்வியறிவு 84.02% ஆகவும், பெண்களின் கல்வியறிவு 74.66% ஆகவும் உள்ளது.
# மத்திய மண்டலக் குழு



**மத்திய மண்டலக் குழு** (*Central Zonal Council*) என்பது சத்தீசுகர், மத்திய பிரதேசம், உத்தரபிரதேசம் மற்றும் உத்தராகண்டம் மாநிலங்களை உள்ளடக்கிய ஒரு மண்டல ஆட்சிக்குழுவாகும்.  

மாநிலங்களுக்கிடையே ஒத்துழைப்பை வளர்ப்பதற்காக மாநிலங்கள் ஓர் ஆலோசனைக் குழுவைக் கொண்ட ஆறு மண்டலங்களாகத் தொகுக்கப்பட்டுள்ளன. மாநிலங்கள் மறுசீரமைப்பு சட்டம், 1956 இன் பகுதி-III இன் படி ஐந்து மண்டலக் குழுக்கள் அமைக்கப்பட்டன.  

## இவற்றையும் காண்க
- மண்டலக் குழு
# கடம்பங்குடி



**கடம்பங்குடி** என்பது இந்தியாவில் தமிழ்நாட்டில் தஞ்சாவூர் மாவட்டத்தில் பூதலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2011 மக்கள் தொகை கணக்கெடுப்பின்படி கடம்பங்குடி கிராமத்தின் மக்கள் தொகை 1329 ஆகும், இதில் 674 ஆண்கள் மற்றும் 655 பெண்கள் 2011 மக்கள் தொகை கணக்கெடுப்பின்படி.  

கடம்பங்குடி கிராமத்தில் 0-6 வயதுடைய குழந்தைகளின் மக்கள் தொகை 167 ஆகும், இது கிராமத்தின் மொத்த மக்கள் தொகையில் 12.57% ஆகும். கடம்பங்குடி கிராமத்தின் சராசரி பாலின விகிதம் 972 ஆகும், இது தமிழ்நாட்டின் மாநில சராசரியான 996 ஐ விடக் குறைவு. 2011 மக்கள் தொகை கணக்கெடுப்பின்படி கடம்பங்குடியின் குழந்தை பாலின விகிதம் 876 ஆகும், இது தமிழக சராசரியான 943ஐ விடக் குறைவு.  

கடம்பங்குடி கிராமம் தமிழ்நாட்டுடன் ஒப்பிடுகையில் குறைந்த எழுத்தறிவு விகிதத்தைக் கொண்டுள்ளது. 2011 ஆம் ஆண்டில், கடம்பங்குடி கிராமத்தின் எழுத்தறிவு விகிதம் 76.42% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவு ஆகும். கடம்பங்குடியில் ஆண்களின் எழுத்தறிவு விகிதம் 82.05% ஆகவும், பெண்களின் எழுத்தறிவு விகிதம் 70.71% ஆகவும் உள்ளது.
# வடக்கு மண்டலக் குழு



**வடக்கு மண்டல குழு** (*Northern Zonal Council*) என்பது, ஒரு மண்டல சபை ஆகும். இந்த மண்டலத்தில் சண்டிகர், தேசிய தலைநகர் டெல்லி, அரியானா, இமாச்சலப் பிரதேசம், சம்மு காசுமீர், பஞ்சாப், இராசத்தான் ஆகிய மாநிலங்களை உள்ளடக்கிய ஒரு மண்டலக் குழுவாகும். 1956 இந்திய மாநில மறுசீரமைப்புச் சட்டம் அடிப்படையில் உருவாக்கப்பட்ட மண்டலக் குழுக்களில் இதுவும் ஒன்றாகும். மண்டலத்திலுள்ள மாநிலங்களிடையே உள்ள பிணக்குகளை தீர்த்து வைப்பதற்கும், நல்லிணக்கம் ஏற்படுத்துவதற்கும் மாநிலங்களுக்கு தேவையான ஆலோசனைகள் கூறுவதும் இம் மண்டலக் குழுக்களின் பணியாகும்.  

இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விவகாரங்களுக்கும் இக்குழுக்கள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி,  ஐந்து மண்டல  குழுக்கள் அமைக்கப்பட்டன.  

## மேலும் காண்க
- மண்டலக் குழு
# ரூபா டி. மவுட்கில்

** ரூபா டி. மவுட்கில்** என்பவர் இந்தியக் காவல் பணி அதிகாரியாவார். ரூபா கர்நாடக மாநிலம், தாவணகெரேவைச் சேர்ந்தவர். 2000 ஆம் ஆண்டு ஆட்சிப் பணி தேர்வில் தேர்ச்சி பெற்ற இவர், இந்திய காவல் பணியை விரும்பி ஏற்றார். ஐதராபாத்தில் நடந்த இகாப ப‌யிற்சியில் ஐந்தாவது இடத்தையும் பிடித்த இவர் இந்தியப் பிரதமர், குடியரசுத் தலைவர், முதல்வர் உள்ளிட்டோரின் பாதுகாப்பு அதிகாரியாக செயல்பட்டுள்ளார். இவர் துனிச்சலான அதிகாரியாக கருதப்படுகிறார்.  

2000 ஆம் ஆண்டு பீதர் மாவட்ட காவல் கண்காணிப்பாளராக பொறுப்பேற்றார், அங்கு செயல்பட்டுவந்த கனிமவள கொள்ளையர்கள் மீது கடும் நடவடிக்கை மேற்கொண்டார். இதுபோன்ற இவரது பணிகளின் காரணமாக அடிக்கடி பணிமாற்றம் செய்யப்பட்டு, யாதகிரி, கதக், தும்கூர் உள்ளிட்ட மாவட்ட காவல் கண்காணிப்பாளராகவும் பணியாற்றி யுள்ளார். தார்வார் மாவட்ட காவல் கண்காணிப்பாளராக இருந்தபோது, ஹூப்ளியில் அப்போதைய‌ மத்திய‌பிரதேச முதல்வர் உமா பாரதி பங்கேற்ற பேரணியில் வன்முறை ஏற்பட்டது. இந்த வழக்கு அப்போதைய ஹூப்ளி மாவட்ட நீதிபதியான ஜான் மைக்கேல் டி' குன்ஹா அளித்த உத்தரவின்பேரில், உமாபாரதியை கைது செய்தார். 2017 சூன் மாத இறுதியில் கர்நாடக சிறைத் துறையின் முதல் பெண் டிஐஜியாக பொறுப்பேற்றார். இந்நிலையில் பெங்களூரு பரப்பன அக்ரகார மத்தியச் சிறைச்சாலையில் உள்ள சசிகலாவுக்கு சிறப்பு சலுகைகளை அளிக்க அதிகாரிகள் இரண்டு கோடி கையூட்டு பெற்றதாக புகார் அளித்தார்.  

கன்னட முன்னணி நாளிதழ்களில் காவல் துறை சீர்திருத்தம், பெண் பாதுகாப்பு, சட்டம் ஒழுங்கு, மனிதாபிமானம் தொடர்பாக ரூபா கட்டுரைகள் எழுதி வருகிறார்.
# கிழக்கு மண்டலக் குழு


**கிழக்கு மண்டல குழு** (*Eastern Zonal Council*) என்பது, பீகார், சார்க்கண்ட், ஒடிசா மற்றும் மேற்கு வங்காளம் ஆகிய மாநிலங்களை உள்ளடக்கிய ஒரு மண்டலக் குழு ஆகும்.  

இந்த மாநிலங்களுக்கிடையே ஒத்துழைப்பை வளர்ப்பதற்காக ஒரு ஆலோசனைக் குழுவைக் கொண்ட மாநிலங்கள் ஆறு மண்டலங்களாகப் பிரிக்கப்பட்டுள்ளன. 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி, ஐந்து மண்டல குழுக்கள் அமைக்கப்பட்டது.
# தேசிய நெடுஞ்சாலை 302 (இந்தியா)



**தேசிய நெடுஞ்சாலை 302** (N H 302) லுங்லேயிலிருந்து தொடங்கி மிசோரம் மாநிலத்திலுள்ள தேரட் நகரில் முடிகிறது.  இந்த நெடுஞ்சாலை 10 கி.மீ. (6.2 மைல்) அமைந்துள்ள முழுத்தொலைவும் மிசோரம் மாநிலத்தில் மட்டுமே அமைந்துள்ளது.  

## மேலும் காண்க

- தேசிய நெடுஞ்சாலை வளர்ச்சி திட்டம் (இந்தியா)
# மேற்கு மண்டலக் குழு


**மேற்கு மண்டல குழு** என்பது, ஒரு மண்டல சபை ஆகும். இந்த மண்டலத்தில் தாதா் மற்றும் நாகா் ஹவேலி, டாமன் மற்றும் டையு, கோவா, குஜராத், மகாராஷ்டிரா ஆகிய மாநிலங்களை உள்ளன.  
இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விஷயங்களுக்குள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி, ஐந்து மண்டல குழுக்கள் அமைக்கப்பட்டது.  

## மேலும் பாா்க்க
- மண்டலக் குழு
# தெற்கு மண்டலக் குழு



**தெற்கு மண்டல குழு** (*Southern Zonal Council*) என்பது ஆந்திர பிரதேசம், கர்நாடகா, கேரளா, புதுச்சேரி, தமிழ்நாடு மற்றும் தெலுங்கானா ஆகிய மாநிலங்கள் மற்றும் ஒன்றியப் பிரதேசங்களை உள்ளடக்கிய ஒரு மண்டலக் குழுவாகும்.  

அந்தமான் மற்றும் நிகோபா் தீவுகள், லட்சத் தீவுகள் போன்றவை இந்த குழுவில் உறுப்பினராக இல்லை. இருப்பினும், அவர்கள் தற்போது தென் மண்டல சபைக்கு சிறப்பு அழைப்பாளர்களாக உள்ளனர்.  

ஓர் ஆலோசனை குழுவுடன் இந்திய மாநிலங்கள் ஆறு குழுக்களாகப் பிரிக்கப்பட்டுள்ளன. மாநிலங்களுக்கிடையே விரைவான ஒத்துழைப்பை ஏற்படுத்த ஆலோசனைகள் வழங்கி செயல்படுவது இக்குழுவின் நோக்கமாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதியின் படி, ஐந்து மண்டல குழுக்கள் அமைக்கப்பட்டன.  

## மேலும் காண்க
- வடக்கு மண்டலக் குழு
- மத்திய மண்டலக் குழு
- கிழக்கு மண்டலக் குழு
- மேற்கு மண்டலக் குழு
- வடகிழக்கு மண்டலக் குழு
# செல்லப்பன்பேட்டை


**செல்லப்பன்பேட்டை** (*Sellappanpettai*) என்பது இந்திய நாட்டின் தமிழ்நாடு மாநிலத்தில் அமைந்துள்ள தஞ்சாவூர் மாநகராட்சியில் உள்ள தஞ்சாவூர் தாலுக்காவில் உள்ள ஒரு சிற்றூராகும்.  

## மக்கள்தொகையியல்
2001 ஆம் ஆண்டு நடைபெற்ற மக்கள் தொகை கணக்கெடுப்பின்படி, செல்லப்பன்பேட்டையில் 762 ஆண்கள் மற்றும் 778 பெண்கள் என மொத்தம் 1,540 பேர் இருந்தனர். இக்கிராமத்தின் பாலின விகிதம் 1,021 ஆகும். எழுத்தறிவு விகிதம் 61.54 ஆகும்.  

-
# எ. எம். காஸ்ரோ

**டாக்டர் அலி முகமது காஸ்ரோ** (A. M. Khusro) என்பவர் ஐதராபாத்தில் பிறந்த ஒரு அறிஞர் ஆவார். இவர் அலிகார் முஸ்லீம் பல்கலைக்கழகத்தின் துணை வேந்தராக (1974-79) பணிப்புாிந்தாா். இவர் ஒரு இராஜதந்திாிவாதியாகவும் செயல்பாட்டாா். பான் நகரில் இந்திய தூதராகவும் (1980-82) இருந்தார். இந்திய-ஜேர்மன் சமூகங்களின் கூட்டமைப்பின் தலைவராகவும், அகா கான் அறக்கட்டளை (இந்தியா) என்ற தொண்டு நிறுவனங்களின் தலைவராகவும் இருந்தார். மேலும் இந்தியாவின் பதினோராவது நிதி ஆணையத்தின் தலைவராக பதவி வகித்தாா்.  
## குறிப்பு
# வண்டுவாஞ்சேரி



**வண்டுவாஞ்சேரி** (*Vanduvancheri*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் கும்பகோணம் வட்டத்தில் உள்ள ஒரு கிராமம் ஆகும்.  

## மக்கள்தொகை புள்ளிவிவரம்
2011 மக்கள்தொகை கணக்கெடுப்பின்படி வண்டுவாஞ்சேரி கிராமத்தின் மக்கள் தொகை 785 ஆகும். இதில் 410 ஆண்கள் மற்றும் 375 பெண்கள் ஆகியோர் உள்ளடங்குவர்.  

வண்டுவாஞ்சேரி கிராமத்தில் 0-6 வயதுடைய குழந்தைகளின் மக்கள் தொகை 62 ஆகும், இது கிராமத்தின் மொத்த மக்கள் தொகையில் 7.90% ஆகும். வண்டுவாஞ்சேரி கிராமத்தின் சராசரி பாலின விகிதம் 915 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி வண்டுவாஞ்சேரியின் குழந்தை பாலின விகிதம் 824 ஆகும், இது தமிழக சராசரியான 943ஐ விடக் குறைவு.  

தமிழ்நாட்டை விட வண்டுவாஞ்சேரி கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், வண்டுவாஞ்சேரி கிராமத்தின் கல்வியறிவு விகிதம் 78.56% ஆக இருந்தது. இது தமிழ்நாட்டின் 80.09% என்பதை விட குறைவாகும். வண்டுவாஞ்சேரியில் ஆண்களின் கல்வியறிவு 87.50% ஆகவும், பெண்களின் கல்வியறிவு விகிதம் 68.88% ஆகவும் உள்ளது.
# கர்னி காற்று எக்கி

**கர்னி காற்று எக்கி** (*Kearny air pump*) என்பது, தங்குமிடத்தில் காற்றோட்டம் வர பயன்படுத்தப்படும் ஒரு பயனுள்ள காற்று எக்கியாகும். இதன் வடிவமைப்பை ஒரு நபரால் சாதாரண இயந்திர திறன்களை கொண்டு வடிவமைத்து இயக்க முடியும். இது பொதுவாக மனிதனால் இயங்குவதாகவும், நெருக்கடியான நேரத்தில் வேலை செய்யக் கூடியதாக வடிவமைக்கப்பட்டுள்ளது. இது படிமக்காப்புகொண்ட தங்கும் இடங்களில் பயன்படுத்துவதற்காக வடிவமைக்கப்பட்டுள்ளது. ஆனால் சூறாவளிக்குப் பிறகு காற்றோட்டம் தேவைப்படுகிற எந்த சூழ்நிலையிலும் இந்த காற்று எக்கியைப் பயன்படுத்தலாம்.  

இது ஓக் ரிட்ஜ் நேஷனல் லேபரட்டரியில் கிரெஸ்ஸன் கியர்னி என்பவரால் மேற்கொள்ளப்பட்ட ஆராய்ச்சியினால் உருவாக்கப்பட்டது. மேலும் இது நியூக்ளியர் வார் சர்வைவர் ஸ்கில்சில் வெளியிடப்பட்டது.
# இந்தியாவில் உள்ள தீர்ப்பாயங்கள்

இந்தியாவில் பல்வேறு நிர்வாகவாக மற்றும் வரி தொடர்பான பிரச்சினைகளை தீர்க்கும் தீர்ப்பாயங்கள் உள்ளன. குறிப்பாக மத்திய நிர்வாக தீர்ப்பாயம் (CAT), வருமான வரி மேல்முறையீட்டு தீர்ப்பாயம் (ITAT), சுங்க வரி, மசோதா மற்றும் சேவை வரி மேல்முறையீட்டு தீர்ப்பாயம் (CESTAT), தேசிய பசுமை தீர்ப்பாயம் (NGT), போட்டி மேல் முறையீடு தீர்ப்பாயம்(COMPAT) மற்றும் பாதுகாப்பு மேல் முறையீட்டு தீர்ப்பாயம் (SAT) போன்ற மேலும் பல தீர்ப்பாயங்கள் உள்ளன.  

பல மாநிலங்களில், உணவு பாதுகாப்பு மேல்முறையீட்டு தீர்பாயங்கள் உருவாக்கப்பட்டுள்ளன. இது உணவு பாதுகாப்பு குறித்து பிறப்பிக்கப்பட்ட உத்தரவுகளுக்கு எதிராக முறையீடு செய்ய உருவாக்கப்பட்டுள்ளன.  

ஆயுதப்படைத் தீர்ப்பாயம் (AFT) இந்தியாவில் உள்ள இராணுவ தீர்பாயமாகும். இது ஆயுதப்படைச் சட்டத்தின் கீழ் 2007 ஆம் ஆண்டு நிறுவப்பட்டது.
# பிளித் நெட்டைக்காலி



**பிளித் நெட்டைக்காலி** (Blyth's pipit -- *Anthus godlewskii*) என்பது ஒரு சிறிய அளவுள்ள, (மரத்தை) அடையும் பாசரீன் வகைப் பறவை ஆகும். இவை மங்கோலியா மற்றும் அதைச் சுற்றியுள்ள பகுதிகளில் இனப்பெருக்கம் செய்கின்றன. அங்கிருந்து இந்தியத் துணைக்கண்டம் உள்பட தெற்கு ஆசியப்பகுதிகளுக்கு இவை நீண்ட தூரம் வலசை போகின்றன.
# ஆவாரம்பட்டி


**ஆவாரம்பட்டி** (Avarampatti) இந்தியாவின் தமிழ்நாடு மாநிலம் தஞ்சாவூர் மாவட்டத்தில் இருக்கும் பூதலூர் தாலுக்காவில் உள்ள ஒரு கிராமம் ஆகும்.  

## மக்கள் தொகையியல்
ஆவாரம்பட்டியில் 2001-ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, மொத்த மக்கள் தொகை- 1268 ஆக் இருந்தது. இதில் ஆண்கள்- 635  மற்றும்  பெண்கள்-633 இருந்தனர். கிராமத்தின் பாலின விகிதம்  997 ஆகவும் கல்வியறிவு விகிதம்  86.07% அகவும் இருந்தது.  

## புவியியல்
செங்கிப்பட்டியிலிருந்து  பூதலூர் செல்லும் வழியில்  இரண்டுக்குமிடையில் ஆவாரம்பட்டி அமைந்துள்ளது. பெங்களூரிலிருந்து சென்னைக்கு செல்லும் பூதலூர் இரயில் நிலையத்திலிருந்து 4 கி.மீ தொலைவில் அமைந்துள்ளது.  

## மதம்
ஆவாரம்பட்டியில் 90% மக்கள் இந்துக்கள் வாழ்கின்றனர். 10% மக்கள் கிருத்துவர்கள் வாழ்கின்றனர். இங்கு  முக்கிய கோயில்களாக  

1. அய்யனார் கோவில்  

2. பார்கவி அம்மன் கோவில்  

3. பிள்ளையார் கோவில்.  

4. தையல்நாயகி அம்மன் கோவில்  

ஆகியன அமைந்துள்ளது.
# சங்கரனார் குடிக்காடு


**சங்கரனார் குடிக்காடு** என்பது இந்தியா, தமிழ்நாடு, தஞ்சாவூர் மாவட்டத்தில் ஒரத்தநாடு வட்டத்தில் உள்ள ஒரு கிராமம் ஆகும்.  

சங்கரனார் குடிகாட்டில்   2001-ல் மக்கள் தொகை கணக்கெடுப்பின்படி,  மொத்த மக்கள் தொகை 1442. இவர்களில் ஆண்கள் 706, பெண்கள் 736. பாலின விகிதம் 1042 ஆக இருந்தது. கல்வியறிவு விகிதம்  66.72 உள்ளது.
# கனிம எண்ணெய்


**கனிம எண்ணெய்** (Mineral Oil) என்பது கனிம மூலத்திலிருந்து எடுக்கப்படும் நிறமற்ற, மணமற்ற, உயர் ஆல்க்கேன்கள் கலந்த எண்ணெய் ஆகும். இது குறிப்பாக பெட்ரோலியம் கலவையிலிருந்து பிரித்து எடுக்கப்படுகிறது.  
## தயாரிப்பு
கனிம எண்ணெய் என்பது பெட்ரோல் மற்றும் பெட்ரோலியம் பொருட்கள் தயாரிக்க கச்சா எண்ணெயை சுத்தப்படுத்தும்போது கிடைக்கும் திரவம் ஆகும். கனிம எண்ணெயின் அடர்த்தி 0.8 கி/செ.மீ.<sup>3</sup> ஆகும்.
# மேலசெம்மங்குடி



**மேலசெம்மங்குடி** (*Melasemmangudi*)  இந்தியாவின் தமிழ்நாட்டில் தஞ்சாவூர் மாவட்டத்தில் பாபநாசம் வட்டத்தில் உள்ள ஒரு கிராமம் ஆகும்.  

## மக்கள் தொகை விவரம்
2011 மக்கள்தொகை கணக்கெடுப்பின்படி மேலசெம்மங்குடி கிராமத்தில் 1000 மக்கள் தொகை உள்ளது அதில் 519 ஆண்கள் மற்றும் 481 பெண்கள்.  

மேலசெம்மங்குடி கிராமத்தில் 0-6 வயதுடைய குழந்தைகளின் மக்கள் தொகை 111 ஆகும், இது கிராமத்தின் மொத்த மக்கள் தொகையில் 11.10% ஆகும். மேலசெம்மங்குடி கிராமத்தின் சராசரி பாலின விகிதம் 927 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி மேலசெம்மங்குடியின் குழந்தை பாலின விகிதம் 657 ஆகும், இது தமிழ்நாட்டின் சராசரியான 943ஐ விடக் குறைவு.  

தமிழ்நாட்டை விட மேலசெம்மங்குடி கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், மேலசெம்மங்குடி கிராமத்தின் எழுத்தறிவு விகிதம் 76.27% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவு. மேலசெம்மங்குடியில் ஆண்களின் எழுத்தறிவு 83.85% ஆகவும், பெண்களின் எழுத்தறிவு விகிதம் 68.42% ஆகவும் உள்ளது.
# வார்ப்புரு:Enzymatic Reaction/doc

This page is the template for the **Enzymatic Reaction** template. This template should be used on enzyme pages to show the reactions that are produced and used by the enzyme, especially when part of a major biochemical pathway such as glycolysis.  

This template is part of Metabolic Pathways WikiProject.  

<templatedata>  
{  
"params": {  
"வினைபடு பொருள்": {  
"aliases": [  
"substrate"  
],  
"type": "content",  
"required": true  
},  
"foward_enzyme": {  
"type": "content",  
"required": true  
},  
"வினைவிளை பொருள்": {  
"aliases": [  
"product"  
],  
"type": "content",  
"required": true  
},  
"substrate_image": {  
"type": "wiki-file-name",  
"required": true  
},  
"substrate_image_size": {},  
"product_image": {  
"type": "wiki-file-name",  
"required": true  
},  
"product_image_size": {},  
"minor_foward_substrate(s)": {  
"type": "content",  
"required": true  
},  
"minor_foward_product(s)": {  
"type": "content",  
"required": true  
},  
"reaction_direction_(forward/reversible/reverse)": {  
"type": "string",  
"required": true  
},  
"reaction_direction_(foward/reversible/reverse)": {  
"deprecated": true  
},  
"minor_reverse_substrate(s)": {  
"type": "content",  
"required": true  
},  
"minor_reverse_product(s)": {  
"type": "content",  
"required": true  
},  
"reverse_enzyme": {  
"type": "content",  
"required": true  
}  
}  
}  
</templatedata>
# சுப்ரீம் கோர்ட் ரிபோர்ட்ஸ் (இந்தியா)

**சுப்ரீம் கோர்ட் ரிபோர்ட்ஸ்** (Supreme Courts Reports) என்பது இந்தியாவின் உச்ச நீதிமன்றத்தின் அதிகாரப்பூர்வ வெளியீடு ஆகும். 1950 ல் இந்திய உச்ச நீதிமன்றம் தொடங்கப்பட்டதிலிருந்து இது கிழமை வெளியீடாக வெளியிடப்பட்டுள்ளது. இது இந்திய உச்ச நீதிமன்றத்தின் அதிகாரத்தின் கீழ் வெளியாட்டுப் பொறுப்பாளரின் பொறுப்பில், இந்திய அரசால்,  வெளியிடப்படுகிறது.
# சூரக்கோட்டை


**சூரக்கோட்டை** (*Surakkottai*) என்பது இந்தியாவின் தமிழ்நாடு மாநிலம் தஞ்சாவூர் மாவட்டத்தில், தஞ்சாவூர் வட்டத்திலுள்ள கிராமமாகும்.  

## மக்கள்தொகை
2011 மக்கள்தொகை கணக்கெடுப்பின்படி, சூரக்கோட்டையின் மொத்த மக்கள்தொகை 5128 ஆகும். இதில் ஆண்கள் 2428 பேரும் பெண்கள் 2700 பேரும் உள்ளனர். பாலின விகிதம் 1112 ஆக உள்ளது. இது மாநில பாலின விகிதத்தினை விட அதிகம். இக்கிராமத்தின் கல்வியறிவு விகிதம் 82.55% ஆகும்.